CELEX: 32011R0903
Language: lv
Date: 2011-09-07 00:00:00
Title: Komisijas Īstenošanas regula (ES) Nr. 903/2011 ( 2011. gada 7. septembris ), ar ko nosaka ievedmuitas nodokli, ko dažu veidu lobītiem rīsiem piemēro no 2011. gada 8. septembra

8.9.2011   
            
            
               LV
            
            
               Eiropas Savienības Oficiālais Vēstnesis
            
            
               L 231/21
            
         KOMISIJAS ĪSTENOŠANAS REGULA (ES) Nr. 903/2011
   (2011. gada 7. septembris),
   ar ko nosaka ievedmuitas nodokli, ko dažu veidu lobītiem rīsiem piemēro no 2011. gada 8. septembra
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 137. pantu,
   tā kā:
   
               (1)
            
            
               Pamatojoties uz kompetento iestāžu sniegto informāciju, Komisija ir konstatējusi, ka importa licences lobītiem rīsiem ar KN kodu 1006 20, izņemot basmati rīsu importa licences, ir izdotas par 438 104 tonnām laikposmam no 2010. gada 1. septembra līdz 2011. gada 31. augustam. Tāpēc attiecīgi jāgroza ievedmuitas nodoklis lobītiem rīsiem ar KN kodu 1006 20, kas nav basmati rīsi.
            
         
               (2)
            
            
               Piemērojamais ievedmuitas nodoklis jānosaka desmit dienu laikā pēc iepriekšminētā laikposma beigām. Tāpēc šai regulai jāstājas spēkā nekavējoties,
            
         IR PIEŅĒMUSI ŠO REGULU.
   1. pants
   Ievedmuitas nodoklis, ko piemēro lobītiem rīsiem ar KN kodu 1006 20, ir EUR 42,5 par tonnu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 7. septembrī
      
         
            Komisijas un tās priekšsēdētāja vārdā –
         
            lauksaimniecības un lauku attīstības ģenerāldirektors
         
         José Manuel SILVA RODRÍGUEZ
      
   
   
      (1)  OV L 299, 16.11.2007., 1. lpp.